b"\n_START_ARTICLE_\nGrad v Hunedoari\n_START_SECTION_\nZgodovina\n_START_PARAGRAPH_\nGrad je bil postavljen leta 1446. Graditi so ga za\xc4\x8deli po naro\xc4\x8dilu J\xc3\xa1nosa Hunyadija (romunsko Iancu ali Ioan de Hunedoara), ki je \xc5\xbeelel prvotni bivalno-obrambni grad, ki ga je zgradil ogrski kralj Karel I., spremeniti. Leta 1409 ga je Sigismund, sveti rimski cesar, dal Vajku (Voyk), o\xc4\x8detu J\xc3\xa1nosa Hunyadija kot odpravnino. Leta 1446 je bil J\xc3\xa1nos Hunyadi tudi izvoljen za regenta guvernerja Kraljevine Mad\xc5\xbearske._NEWLINE_Zgrajen je v gotsko-renesan\xc4\x8dnem slogu prek starej\xc5\xa1e utrdbe na skali nad majhno reko Zla\xc5\x9fti. Je velika in veli\xc4\x8dastna zgradba z visokimi stolpi, bastijoni, notranjim dvori\xc5\xa1\xc4\x8dem, obarvanimi strehami in \xc5\xa1tevilnimi okni in balkoni, okra\xc5\xa1enimi s kamnitimi rezbarijami. Grad ima tudi dvojno obzidje in je obdan s pravokotnimi in kro\xc5\xbenimi stolpi, arhitekturnimi inovacijami v transilvanski arhitekturi tistega obdobja. Nekateri stolpi ( Kapistranov stolp, Dezerterski stolp, Bobnarski stolp) so bili uporabljeni za zapore. Buzdovanski stolp (kiju podobno oro\xc5\xbeje) je bil zgrajen v obrambne namene in je imel zunanjost okra\xc5\xa1eno z geometrijskimi motivi. Pravokotne oblike stolpov imajo velike odprtine za namestitev ve\xc4\x8djega oro\xc5\xbeja._NEWLINE_Grad ima: vite\xc5\xa1ko dvorano, dvorano sveta in kro\xc5\xbeno stopni\xc5\xa1\xc4\x8de. Dvorane so pravokotne oblike in so okra\xc5\xa1ene z marmorjem. Dvorano sveta so uporabljali za slavnostne ali uradne sprejeme, medtem ko se je vite\xc5\xa1ka dvorana uporabljala za gostije. Leta 1456 je J\xc3\xa1nos Hunyadi umrl in dela na gradu so se ustavila. Leta 1458 so bila izpeljana nova naro\xc4\x8dila za gradnjo Matijevega krila gradu. Leta 1480 je bilo delo popolnoma ustavljeno in grad je bil priznan kot ena najve\xc4\x8djih in najveli\xc4\x8dastnej\xc5\xa1ih stavb v vzhodni Evropi._NEWLINE_V 16. stoletju ni bilo nobenih izbolj\xc5\xa1av. V 17. stoletju so dodali estetske in voja\xc5\xa1ke dodatke. Zgrajena je bila nova Velika pala\xc4\x8da s pogledom na mesto. Dvonadstropna stavba je imela dnevno sobo in velik bivalni prostor. Za voja\xc5\xa1ke namene sta bila zgrajena dva nova stolpa: Beli stolp in Topni\xc5\xa1ki stolp. Poleg tega je bilo dodano zunanje dvori\xc5\xa1\xc4\x8de, ki se je uporabljalo za upravljanje in shranjevanje._NEWLINE_Sedanji grad je posledica domi\xc5\xa1ljije obnovitvenih del, ki so bila izvedena po katastrofalnem po\xc5\xbearu in mnogih desetletjih popolnega zanemarjanja. Sodobni\xc2\xa0\xc2\xbbarhitekti so po svoje na\xc4\x8drtovali, kako naj bi bil videti velik gotski grad\xc2\xab.\n_START_SECTION_\nOpis\n_START_PARAGRAPH_\nEna najpomembnej\xc5\xa1ih stvari J\xc3\xa1nosa Hunyadija med njegovim vladanjem je bila preoblikovanje gradu. Postal je razko\xc5\xa1na hi\xc5\xa1a, ne samo strate\xc5\xa1ko uveljavljena to\xc4\x8dka. Z leti so mojstri spremenili podobo gradu, dodali stolpe, dvorane in sobe za goste. Galerijo in bivalno-obrambni grad \xe2\x80\x93 zadnji obrambni stolp (imenovan Nebojse, 'ne bojte se' v srb\xc5\xa1\xc4\x8dini), ki je ostal nespremenjen od J\xc3\xa1nosa Hunyadija, in Kapistranov stolp (imenovan po svetniku, fran\xc4\x8di\xc5\xa1kanskem menihu iz bitke pri Beogradu leta 1456) so nekateri najpomembnej\xc5\xa1i deli gradu. Drugi pomembnej\xc5\xa1i deli so Vite\xc5\xa1ka dvorana (velika sprejemna dvorana), Klubski stolp, Beli bastijon, ki je bil skladi\xc5\xa1\xc4\x8de za hrano, in Dvorana sveta z medaljoni na stenah (med njimi so portreti Mateja Basaraba, vladarja Vla\xc5\xa1ke, in Vasileja Lupuja, vladarja Moldavije). V krilu gradu, imenovanem Mantle, je mogo\xc4\x8de videti sliko, ki prikazuje legendo o krokarju, iz katere izvira ime potomcev J\xc3\xa1nosa Hunyadija Korvin.\n_START_SECTION_\nLegende\n_START_PARAGRAPH_\nVla\xc5\xa1ki vojvoda Vlad III. (splo\xc5\xa1no znan kot Drakula) je zaprl J\xc3\xa1nosa Hunyadija, voja\xc5\xa1kega voditelja in regenta Mad\xc5\xbearske v obdobju kraljeve manj\xc5\xa1ine, sedem let po tem, ko je bil Vlad leta 1462 umaknjen. Kasneje se je Vlad III. pridru\xc5\xbeil politi\xc4\x8dni zvezi J\xc3\xa1nosa Hunyadija, \xc4\x8deprav je bil odgovoren za usmrtitev njegovega o\xc4\x8deta Vlada II. Drakule. Zaradi teh povezav je grad v\xc4\x8dasih omenjen kot vir navdiha za Brama Stokerja Drakulov grad. V resnici Stoker ni vedel za Vladovo zavezni\xc5\xa1tvo s Hunyadijem, niti za njegov grad. Stokerjeva lastnoro\xc4\x8dno napisana raziskava ugotavlja, da si je romanopisec izmislil, da je Drakulov grad na praznem vrhu v Transilvaniji v pogorju C\xc4\x83limani blizu meje z Moldavijo. _NEWLINE_Na grajskem dvori\xc5\xa1\xc4\x8du blizu kapele iz 15. stoletja je vodnjak, globok 30 metrov. Po legendi so ga izkopali trije tur\xc5\xa1ki zaporniki, ki so jim obljubili svobodo, \xc4\x8de bodo pri\xc5\xa1li do vode. Po 15 letih so kon\xc4\x8dali kopanje, toda njihovi biri\xc4\x8di niso izpolnili obljube. Re\xc4\x8deno je, da napis na steni vodnjaka pomeni\xc2\xa0\xc2\xbbimate vodo, ne pa du\xc5\xa1e\xc2\xab. Strokovnjaki pa so takole prevedli napis:\xc2\xa0\xc2\xbbKdor je napisal ta napis, je Hasan, ki kot su\xc5\xbeenj d\xc5\xbeaur \xc5\xbeivi v utrdbi blizu cerkve\xc2\xab.\n_START_SECTION_\nV popularni kulturi\n_START_PARAGRAPH_\nGrad je bil prikazan v videoigri Age of Empires II HD The Forgotten kot \xc4\x8dude\xc5\xbe mad\xc5\xbearske civilizacije. _NEWLINE_Februarja 2007 so v gradu snemali britanski paranormalni televizijski film Most Haunted Live! kot tridnevno \xc5\xbeivo raziskavo o duhovih, ki naj bi stra\xc5\xa1ili na gradu, a je bil neprepri\xc4\x8devalen._NEWLINE_Leta 2013 so za televizijsko oddajo Ghost Adventures na gradu snemali epizodo kot del No\xc4\x8di \xc4\x8darovnic._NEWLINE_V zadnjem akcijskem prizoru bollywoodskega filma leta 2015 Singh Is Bling je bil igralec Akshay Kumar ustreljen v gradu._NEWLINE_V za\xc4\x8detku aprila leta 2016 so na gradu mesec dni snemali prizore za Dragonheart: Dragonheart: Battle for the Heartfire ."